Lempäälän kunta

Sääksjärven koulu

Valinnaisaineen koulukohtainen suunnitelma

Valinnaisen aineen nimi:

Palloiluvalinnainen (wLIP)

Valinnaisaineen laajuus:

2 vvh, 1 opettaja, max 20 oppilasta

Aikataulu:

Kaikissa neljässä jaksossa tuplatunnit.

Valinnaisen aineen tavoitteet:

Kannustaa ja ohjata oppilasta fyysiseen aktiivisuuteen ja harjaannuttamaan liikuntataitojaan erilaisissa oppimisympäristöissä pääosin erilaisten pallopelien avulla. Ohjata oppilasta työskentelemään kaikkien kanssa toiset huomioiden. Vahvistaa oppilaan itsenäisen työskentelyn taitoja ja kannustaa ottamaan vastuuta omasta toiminnasta.

Valinnaisaineen sisällöt:

Liikutaan ulkona ja sisällä pääosin erilaisten pallopelien avulla liikuntataitoja harjoitellen ja opetellen. Mahdollisuuksien mukaan voidaan käydä tutustumassa valikoituihin lähiliikuntapaikkoihin.

Oppimisympäristö:

Sisä- ja ulkotilat paikalliset olosuhteet huomioiden.

Työtavat:

Yhteistoiminnallisuutta tukevat työtavat, aktiivinen vuorovaikutus ja toisten auttaminen. Pätevyydenkokemuksia ja sosiaalista yhteenkuuluvuutta tuetaan oppilaslähtöisillä ja osallistavilla tehtävillä sekä rohkaisevalla palautteella.

Oppimisen tuki:

Kannustava ja hyväksyvä ilmapiiri mahdollistaa onnistumisen ja osallisuuden.

Arviointi:

Arviointi koostuu työskentelytaidoista ja niiden oppimisesta sekä liikunnan tietojen ja taitojen oppimisesta. Arvioinnissa korostuu asennoituminen liikuntaa kohtaan, aktiivinen toiminta tunneilla.